|  |  |  |  |  |
| --- | --- | --- | --- | --- |
| **ПРИПРЕМА ЗА ЧАС** | | | | |
| **Предмет:** | Математика | | **Разред:** | V |
| **Наставна тема/област:** | Основни појмови геометрије | | | |
| **Наставна јединица:** | Дужина дужи | | | |
| **Тип часа:** | Обрада | | | |
| **Циљ часа:** | Обнављање јединица мере за дужину и поступка мерења дужи, упознавање са дужином изломљене линије, примена стечених знања у мерењу растојања. | | | |
| **Очекивани исходи**  **на крају часа:** | Ученик ће бити у стању да:   * измери дужину неке нацртане дужи и исправно изрази резултат мерења; * одреди дужину изломљене линије; * користи јединице мере у реалним ситуацијама; * научи различите начине мерења дужине дужи/растојања. | | | |
| **Наставне методе:** | Дијалошка, илустративна, демонстративна, проблемска | | | |
| **Облици рада:** | Групни | | | |
| **МОГУЋИ ТОК ЧАСА** | | | | |
|  | **Планиране активности наставника:** | **Планиране активности ученика:** | | |
| **Уводни део часа**  **(10 минута)** | * обнавља са ученицима појам мерења, основну јединицу мере, изведене јединице мере и претварање већих јединица мере у мање јединице мере и обрнуто; * задаје ученицима KAHOOT квиз (<https://create.kahoot.it/share/30-10-2019/b21bfac7-d75b-421e-88f7-712a3fc80c36>) који служи да ученици обнове знања о претварању из једне у другу јединицу мере и да наставник увиди њихов ниво знања | * Обнављају основну јединицу мере, изведене јединице мере и претварање већих јединица мере у мање јединице мере; * Учествују у KAHOOT квизу, одговарају на постављена питања | | |
| **Главни део часа**  **(30 минута)** | * Истиче да се резултат мерења увек изражава мерним бројем и ознаком за одабрану јединицу мере; истиче и да је дужина дужи најкраће растојање између две тачке; објашњава ученицима шта подразумевамо под изломљеном линијом, а затим описује поступак одређивања дужине изломљене линије; * Ученици су подељени у пет уједначених група. Наставник даје упутства за израду задатака. Свака група добија исти задатак, да измере одређену дужину у школском дворишту али свака мора то да уради на различити начин: једна уз помоћ интернета и Гуглових мапа, друга уз помоћ лењира и метра за мерење дужине, трећа уз помоћ формуле из физике за израчунавање пређеног пута, четврта уз помоћ размере са географске карте и пета група која има задатак само да процени тачну удаљеност. * Наставник изводи по једног представника групе да каже о предностима или манама њиховог начина мерења дужине | * Ученици су подељени у пет уједначених група. * прате упутства наставника; * свака група решава задатак који треба да укаже на примену мерења одређених растојања у свакодневном животу, као и на коришћење адекватних јединица мере у датом проблему. * Анализирају, истражују, и доносе закључке * Групе извештавају о свом раду преко урађених задатака на хамерима * Учествују у дискусији који метод је најбољи и зашто * дају промишљене одговоре на постављена питања; * постављају питања. | | |
| **Завршни део часа**  **(5 минута)** | * Наставник сумира утиске и закључке ученика, и даје закључак о начинима мерења растојања. * задаје ученицима домаћи задатак да наведу неко растојање које би желели да измере, и то да ураде на три изабрана начина са часа; | * одговарају на питања која се односе на усвојене садржаје из наставне јединице. * прате упутства наставника; | | |
| **Начини провере**  **остварености исхода:** | * посматрање ученичког учешћа, закључивања и одговарања на постављена питања; * анализирање успешности ученика у решавању задатака. | | | |
| **ОКВИР ЗА ПРЕИСПИТИВАЊЕ ОСТВАРЕНОГ ЧАСА:**   * Да ли ми је адекватан избор начина провере остварености исхода? * Да ли сам планирао/-ла адекватне активности ученика? * Да ли је било одступања/потешкоћа приликом остваривања планираног? * Шта бих променио/-ла? |  | | | |